|  |  |  |
| --- | --- | --- |
|  | **Andja: valitsus**  **Liik: määrus**  **Number: 682**  **Vastu võetud: 13.11.2018**  **Jõustub: 16.11.2018** | **Avaldatud:**  **Läti ametlik väljaanne, 226 (6312),**  **15.11.2018**  **OP number: 2018/226.2** |
|  |  |  |

1. ------IND- 2018 0211 LV-- ET- ------ 20191218 --- --- FINAL

**Valitsuse määrus nr 682**

Riias 13. novembril 2018 (protokolli nr 52 paragrahv 34)

**Rehvijäätmetest saadud kummimaterjalidele jäätmestaatuse kohaldamise lõpetamise kord**

*Antud kooskõlas  
jäätmekäitluse seaduse  
lõike 6 punktiga 11*

1. Määruses sätestatakse rehvijäätmetest saadud kummimaterjalidele jäätmestaatuse kohaldamise lõpetamise kord.
2. Kõnealuses määruses käsitletakse teisese toorainena kummimaterjale, mis on saadud rehvijäätmete peenestamise, murendamise, rebestamise, lõikamise või granuleerimise tulemusena, kui need kavatsetakse pärast rehvide töötlemist realiseerida turul edasiseks kasutuseks koos sideainega või ilma selleta ning need vastavad kõikidele kõnealuse määruse 1. lisas sätestatud kriteeriumidele.
3. Rehvijäätmetest saab järgmist teisest toorainet:
   1. kummipulber – rehvijäätmetest peenestamise teel saadud kummimaterjal, mille osakeste suurus ei ületa 0,8 mm;
   2. kummigraanulid – kummijäätmetest granuleerimise teel saadud kummimaterjal, mille osakeste suurus on 0,9–20 mm;
   3. kummilaastud – rehvijäätmete murendamise, peenestamise või rebestamise teel saadud kummimaterjal, mille ebakorrapärase kujuga osakeste suurus jääb peamiselt vahemikku 10–50 mm ja mis on segamini lubatud tekstiililisanditega;
   4. peenestatud kumm – rehvijäätmete murendamise, peenestamise või rebestamise teel saadud kummimaterjal, mille ebakorrapärase kujuga osakeste suurus jääb peamiselt vahemikku 50–300 mm ja mis on segamini lubatud metalltraadi- ja tekstiililisanditega;
   5. kummitükid – rehvijäätmete murendamise, peenestamise, lõikamise või rebestamise teel saadud kummimaterjal, mille ebakorrapärase kujuga osakeste suurus jääb peamiselt vahemikku 300–500 mm ja mis on segamini lubatud metalltraadi- ja tekstiililisanditega.
4. Kummimaterjali ei käsitleta teisese toorainena, vaid jäätmena, kui seda kasutatakse järgmisel otstarbel:
   1. põletamine energia taaskasutusena või ilma selleta;
   2. pürolüüs, plasmolüüs, gaasistamine ja sarnased tehnoloogilised protsessid, mille tulemusena muudetakse kummimaterjalile iseloomulikke füüsikalisi või keemilisi omadusi;
   3. prügilas lõppladustamine või ladustamine pikemaks ajaks kui üheks aastaks.
5. Rehvijäätmete töötleja kindlustab järgmise:
   1. iga teisese tooraine partii kohta on täidetud deklaratsioon teisese tooraine vastavuse kohta kõnealuse määruse 1. lisas nimetatud jäätmestaatuse kohaldamise lõpetamise kriteeriumidele kooskõlas kõnealuse määruse 2. lisaga (edaspidi: vastavusdeklaratsioon);
   2. töödeldavad rehvijäätmed võetakse arvele kooskõlas õigusaktidega keskkonnastatistika ametlike vormide kohta;
   3. transportimise ajal on iga teisese tooraine partiiga kaasas üks vastavusdeklaratsiooni paberkoopia, millega tagatakse riigi keskkonnaametile võimalus saada nõude alusel rehvijäätmete töötlejalt vastavusdeklaratsiooni originaal.
6. Vastavusdeklaratsioon koostatakse elektrooniliselt kooskõlas õigusaktidega elektrooniliste dokumentide kohta.
7. Rehvijäätmete töötleja säilitab vastavusdeklaratsiooni viis aastat alates vastavusdeklaratsiooni koostamise kuupäevast ning esitab selle jäätmekäitluse valdkonna pädevate asutuste nõude korral 10 tööpäeva jooksul.
8. Rehvijäätmete töötleja lisab iga teisese tooraine partii juurde toote tehnilise spetsifikatsiooni.
9. Isik, kes vastutab teisese tooraine Läti territooriumile sissetoomise eest, kindlustab, et rehvijäätmete töötleja lisab igale teisese tooraine partiile tõendi koos teabega saadetisele iseloomulike füüsikaliste ja keemiliste omaduste kohta, samuti koos teabega rehvijäätmete töötleja kohta.
10. Isik, kes vastutab teisese tooraine Läti territooriumile sissetoomise eest, säilitab kõnealuse määruse 9. punktis nimetatud tõendit viis aastat alates tõendi koostamise kuupäevast ning esitab selle 10 tööpäeva jooksul jäätmekäitluse valdkonnas pädevate asutuste nõude korral.
11. Rehvijäätmete töötleja rakendab kvaliteedijuhtimise süsteemi eesmärgiga kindlustada rehvijäätmete töötlemise protsessi tagasiulatuv jälgitavus. Rehvijäätmete töötleja järgib teisese tooraine ostja tehnilistes spetsifikatsioonides määratud nõudeid teisese tooraine kvaliteedi ja iseloomulike füüsikaliste ja keemiliste omaduste kohta.
12. Kvaliteedijuhtimise süsteem hõlmab üksikasjalikku rehvide töötlemise protsessi kirjeldust, mis sisaldab järgmist teavet:
    1. rehvijäätmete töötlemise protsessi kvaliteedi kontrolli kirjeldus vastavalt kõnealuse määruse 1. lisale;
    2. kasutatav proovivõtu metoodika, proovide füüsikalised ja keemilised analüüsid, teisese tooraine märgistus, pakendamise ja hoiustamise protsessi kirjeldus;
    3. rehvijäätmete vastavuse kriteeriumid, rehvijäätmete vastavuse hindamise kontrolli tegemise viisid ja kontrollimiste tulemuste dokumenteerimise viis;
    4. kogu rehvijäätmete töötlemise protsessi tsükli kirjeldus, sealhulgas protsessi tulemusena tekkinud jäätmete edasise käitlemise ja ladustamise tingimused, samuti teave teisese tooraine realiseerimise võimaluste kohta;
    5. teisese tooraine kvaliteedi vastavuse kriteeriumid ja enesekontrolli kriteeriumid kooskõlas käesoleva määruse 1. lisaga;
    6. rehvijäätmete töötleja spetsialistid, kes vastutavad iga rehvijäätmete töötlemise protsessi etapi eest;
    7. rehvijäätmete töötlemise protsessi võimalikud mahud.
13. Rehvijäätmete töötleja säilitab käesoleva määruse punktis 12 nimetatud teavet viis aastat alates teisese tooraine partei saamise päevast.
14. Rehvijäätmete töötleja vaatab kvaliteedijuhtimise süsteemi läbi üks kord aastas, samuti teeb ta seda juhtudel, kui teisese tooraine saamise tehnoloogilistes protsessides tehakse olulised muudatused või muudetakse teisesele toorainele iseloomulikke füüsikalisi või keemilisi omadusi.
15. Rehvijäätmete töötleja või teisese tooraine Läti territooriumile sissetoomise eest vastutav isik kindlustab jäätmekäitluse valdkonnas pädevate asutuste kirjaliku nõude korral ligipääsu kõikidele rehvijäätmete töötlemise ja ladustamisega seotud territooriumidele, ruumidele ja dokumentidele, et oleks võimalik veenduda, et kõnealuse määruse nõuded on täidetud.
16. Rehvijäätmete töötleja teavitab teisese tooraine ostjat, et rehvijäätmete töötlemisel kasutatakse kvaliteedijuhtimise süsteemi.
17. Kui rehvijäätmetest saadud kummimaterjali teistest riikidest sisse vedamisel ei jõua pädevad lähteriigi ja sihtriigi asutused kokkuleppele kummimaterjali liigitamise küsimuses, kohaldatakse Euroopa Parlamendi ja nõukogu 14. juuni 2006. aasta määruse (EÜ) nr 1013/2006 (jäätmesaadetiste kohta) artikli 28 lõikes 1 sätestatut.

**Teavitav viide Euroopa Liidu direktiivile**

Õigusnormid on kooskõlastatud Euroopa Komisjoniga ja Euroopa Liidu liikmesriikidega vastavalt Euroopa Parlamendi ja nõukogu 9. septembri 2015. aasta direktiivile (EL) 2015/1535, millega nähakse ette tehnilistest eeskirjadest ning infoühiskonna teenuste eeskirjadest teatamise kord.

*Peaminister Māris Kučinskis*

*Keskkonnakaitse ja  
piirkondliku arengu minister Kaspars Gerhards*

Valitsuse  
13. novembri 2018. aasta  
määruse nr 682  
1. lisa

**Rehvijäätmetest saadud kummimaterjalidele jäätmestaatuse kohaldamise lõpetamise kriteeriumid**

|  |  |  |
| --- | --- | --- |
| Jrk nr | Jäätmestaatuse kohaldamise lõpetamise kriteeriumid | Enesekontrolli kriteeriumid |
| 1. | Nõuded rehvijäätmetest mehhaanilise töötlemise tulemusena saadud kummimaterjalide kvaliteedile: | Kummimaterjalide kvaliteedi hindamiseks kasutatakse järgmist:  – visuaalne vaatlus;  – füüsikaline ja keemiline kirjeldus: vastavate laborikatsete tulemused, sh teisese tooraine ostjate tehnilistes spetsifikatsioonides sisalduvad tulemused. Teisese tooraine ostja nõude korral tehakse ka teisi laborikatseid kooskõlas teisese tooraine ostja lisaspetsifikatsioonidega.  Rehvijäätmetest saadud iga teisese tooraine tüübi kohta tehakse representatiivse proovi analüüs.  Representatiivseid proove võetakse kooskõlas kvaliteedijuhtimise süsteemi kuuluva proovivõtuprotseduuriga, mida tuleb üksikasjalikult kirjeldada (näiteks proovide võtmiseks kasutatav metoodika, proovide võtmise sagedus, valimi suurus, proovide tüpoloogia ja arv, statistiline töötlemine jne). Füüsikalised ja keemilised näitajad määratakse laboris.  Käesoleva lisa punktis 1 nimetatud teisese tooraine vastavuse kriteeriumid on lisatud kehtestatud kvaliteedijuhtimise süsteemile ja neid kirjeldatakse nimetatud süsteemi all. |
| 1.1. | neil puuduvad ohtlikud omadused, mis on nimetatud Euroopa Komisjoni 18. detsembri 2014. aasta määruses (EL) nr 1357/2014, millega asendatakse Euroopa Parlamendi ja nõukogu direktiivi 2008/98/EÜ (mis käsitleb jäätmeid ja millega tunnistatakse kehtetuks teatud direktiivid) III lisa, ja nende kontsentratsioon ei ületa piirmäärasid, mis on sätestatud Euroopa Parlamendi ja nõukogu 29. aprilli 2004. aasta määruse (EÜ) nr 850/2004 (püsivate orgaaniliste saasteainete kohta ning millega muudetakse direktiivi 79/117/EMÜ) IV lisas; |
| 1.2. | need on vastavuses piirangutega, mis on ette nähtud Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ) (edaspidi: REACH määrus)) XVII lisa punktis 50; |
| 1.3. | need ei sisalda silmaga nähtavaid õli- ja määrdeainekoguseid; |
| 1.4. | eraldamine ja koguseline määramine toimub kooskõlas tüpoloogiaga/suurusega. |
| 2. | Nõuded jäätmetele, mille töötlemise tulemusena saadakse teisene tooraine: | Kummimaterjalide kvaliteedi hindamiseks kasutatakse visuaalset vaatlust. Vastuvõetud ja töödeldud rehvijäätmete kogused võetakse arvele kooskõlas õigusaktidega keskkonnastatistika ametlike vormide kohta. |
| 2.1. | rehvijäätmeid on lubatud kasutada ainult kooskõlas õigusaktidega jäätmete liigituse ja selliste omaduste kohta, mis muudavad jäätmed ohtlikuks; |
| 2.2. | keelatud on kasutada rehvijäätmeid, mis on saastatud ohtlike ainetega või ohtlike jäätmetega. |
| 3. | Rehvijäätmeid töödeldakse järgmiselt: | Rehvid puhastatakse mehhaaniliselt või käsitsi. |
| 3.1. | rehvid puhastatakse eelnevalt üleliigsetest lisanditest, näiteks kividest, metallitükkidest, mitmesugusest prahist; |
| 3.2. | kasutatakse meetodeid ja protsesse, mis ei kahjusta keskkonda; |
| 3.3. | järgitakse jäätmekäitlust ja -hooldust reguleerivaid õigusakte. |

Keskkonnakaitse ja  
piirkondliku arengu minister Kaspars Gerhards

Valitsuse  
13. novembri 2018. aasta  
määruse nr 682  
2. lisa

**Deklaratsioon teisese tooraine vastavuse kohta jäätmestaatuse lõpetamise kriteeriumidele**

|  |  |
| --- | --- |
| 1. Rehvijäätmete töötleja andmed |  |
| Juriidilise isiku nimi: |  |
| Registrinumber: |  |
| Tegevuskoha aadress: |  |
| Juriidiline aadress: |  |
| Kontaktisik: |  |
| Telefon: |  |
| E-post: |  |

2. Teisese tooraine ostja tehnilises spetsifikatsioonis ette nähtud teisese tooraine tehnilised nõuded, sh koostis, osakeste suurus, lisandid, füüsikalised ja keemilised omadused jne (viidata tehnilistele nõuetele):

Rehvijäätmetest saadud teisene tooraine vastab tehnilises spetsifikatsioonis ette nähtud nõuetele.

|  |  |
| --- | --- |
| 3. Saadetise kogus kilogrammides (kg): |  |

4. Rehvijäätmetest saadud teisene tooraine vastab jäätmestaatuse kohaldamise lõpetamise kriteeriumidele.\*

5. Rehvijäätmete töötleja tegutseb kooskõlas kvaliteedijuhtimise süsteemiga.

6. Saadetisse kuuluv teisene tooraine on ette nähtud ainult kasutamiseks vahetult (märkida ettenähtud otstarve)

7. Muu teave:

8. Kinnitan, et deklaratsioonis esitatud kogu teave on täielik ja õige.

|  |  |  |  |  |  |
| --- | --- | --- | --- | --- | --- |
| Ettevõtja esindaja: |  |  |  |  |  |
|  | (ees- ja perenimi) |  | (ametikoht) |  | (allkiri) |

Kuupäev:

Märkus. \* Kriteeriumid on sätestatud valitsuse 13. novembri 2018. aasta määruse nr 682 „Rehvijäätmetest saadud kummimaterjalidele jäätmestaatuse kohaldamise lõpetamise kord“ 1. lisas ja lisatud rehvijäätmete töötleja kvaliteedijuhtimise süsteemile.

Keskkonnakaitse ja  
piirkondliku arengu minister Kaspars Gerhards

**© Läti ametlik väljaanne „Latvijas Vēstnesis“**